CELEX: 22010D0254
Language: el
Date: 2009-11-23 00:00:00
Title: Απόφαση αριθ. 1/2009 του Συμβουλίου Συνεργασίας ΕΕ-Ουκρανίας, της 23ης Νοεμβρίου 2009 , για τη σύσταση μεικτής επιτροπής

4.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 111/30
            
         ΑΠΌΦΑΣΗ αριθ. 1/2009 ΤΟΥ ΣΥΜΒΟΥΛΊΟΥ ΣΥΝΕΡΓΑΣΊΑΣ ΕΕ-ΟΥΚΡΑΝΊΑΣ
   της 23ης Νοεμβρίου 2009
   για τη σύσταση μεικτής επιτροπής
   (2010/254/ΕΚ)
   ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ,
   Έχοντας υπόψη τη συμφωνία εταιρικής σχέσης και συνεργασίας για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους και της Ουκρανίας, στο εξής «συμφωνία», και ιδίως το άρθρο 88,
   Εκτιμώντας τα ακόλουθα:
   
               (1)
            
            
               Το άρθρο 88 της συμφωνίας εξουσιοδοτεί το Συμβούλιο Συνεργασίας να αποφασίζει τη σύσταση κάθε άλλης ειδικής επιτροπής ή οργάνου τα οποία είναι ικανά να το επικουρούν κατά την εκτέλεση των καθηκόντων του και προσδιορίζει τη σύνθεση και τα καθήκοντα των εν λόγω επιτροπών ή οργάνων καθώς και τον τρόπο λειτουργίας τους.
            
         
               (2)
            
            
               Τα μέρη της συμφωνίας διεξάγουν επί του παρόντος διαπραγματεύσεις για τη σύναψη συμφωνίας σύνδεσης, που θα συμπεριλαμβάνει βαθιά και ολοκληρωμένη ζώνη ελευθέρων συναλλαγών.
            
         
               (3)
            
            
               Τα συμβαλλόμενα μέρη της συμφωνίας συμφώνησαν επί του κειμένου της ατζέντας σύνδεσης ΕΕ-Ουκρανίας.
            
         
               (4)
            
            
               Είναι αναγκαία η σύσταση επιτροπής για την εξέταση της προόδου της εφαρμογής της ατζέντας σύνδεσης, καθώς και των μελλοντικών προτεραιοτήτων και των τυχόν αναγκαίων προσαρμογών. Η εν λόγω μεικτή επιτροπή θα λειτουργεί σε επίπεδο ανώτερων αξιωματούχων,
            
         ΑΠΟΦΑΣΙΖΕΙ:
   Άρθρο μόνο
   Το Συμβούλιο Συνεργασίας ιδρύει μεικτή επιτροπή σε επίπεδο ανώτερων αξιωματούχων. Η μεικτή επιτροπή εξετάζει την πρόοδο της εφαρμογής της ατζέντας σύνδεσης, καθώς και τις μελλοντικές προτεραιότητες και τις τυχόν αναγκαίες προσαρμογές.
   Η μεικτή επιτροπή συνεδριάζει ανά τακτικά χρονικά διαστήματα, και οπωσδήποτε άπαξ ετησίως.
   
      Βρυξέλλες, 23 Νοεμβρίου 2009.
      
         
            Για το Συμβούλιο Συνεργασίας
         
         
            Αρχηγός της αντιπροσωπείας ΕΕ
         
         C. BILDT
         
            Αρχηγός της αντιπροσωπείας της Ουκρανίας
         
         Y. TYMOSHENKO